Nazionalismo zuri

Nazionalismo zuria, zuriak arraza bat direlako ustea sostengatzen duen nazionalismo edo pannazionalismo mota bat da, nortasun nazional zuri bat garatu eta mantendu nahi duena. Nazionalista zuriek arraza zuriaren eta historikoki zuriak izan diren estatuen kulturen biziraupena bermatu nahi dutela diote. Nazionalista zuri askok mestizajea, multikulturalismoa, ez-zurien immigrazioa eta zurien jaiotza-tasa baxuak arraza zuria mehatxatzen ari direla uste dute, eta batzuek argudiatzen dute ustezko genozidio zuri baten baliokidea dela.

Nazionalismo zuria, batzuetan, supremazismo zuriaren eufemismo edo azpimultzo bezala deskribatzen dute, kazetariek eta beste analista batzuek termino biak berdin erabili baitituzte. Talde nazionalista zuriek separatismo zuria eta supremazismo zuria bultzatzen dituzte. Separatismo zuriak "zurien estatu" baten sorrera bultzatzen du, darwinismo sozialari eta nazismoari buruzko ideiak hartuz. Nazionalista zuriek, oro har, "supremazismo" terminoa saihesten dute, konnotazio negatiboak dituelako.

Kritikoen ustez, "nazionalismo zuria" terminoa eta harrotasun zuria bezalako ideiak supremazismo zuriari itxura publikoa emateko baino ez dira existitzen, talde nazionalista zuri gehienek arraza-indarkeria sustatzen baitute.

Erreferentziak

Kanpo estekak 

Nazionalismoa
Supremazismo Zuria
Nazionalismo zuria